ANEXA 3 LA H.C.L. nr...................................

ROMÂNIA

JUDEŢUL TIMIŞ                                                                                          DE ACORD

PRIMĂRIA TIMIŞOARA                                                                                PRIMAR,

DIRECŢIA URBANISM                                                         Dr. Ing. GHEORGHE CIUHANDU

NR. SC2005 - _______________

C A I E T  D E  S A R C I N I

privind concesionarea prin licitaţie publică deschisă, a unei parcele de teren

 având suprafaţa de 80.000 mp., în vederea realizării unei

unităţi industriale sau de servicii în Parcul Industrial Freidorf, Timişoara

1. OBIECTUL CONCESIUNII

1.1. Pe terenul situat in Timişoara, între Fabrica de zahăr, S.C. Rio Soft Drinks, calea ferată şi Canalul Bega se va realiza o unitate economică pe o suprafaţă de teren de 80.000 mp, care va cuprinde hale în regim de înălţime parter, spaţii de parcare, alei carosabile şi pietonale, spaţii verzi de protecţie.

1.2. Terenul situat la adresa de mai sus, din care se concesionează o parcelă de teren cu suprafaţa de 80.000 mp, este înscris în CF nr. 4252 Freidorf, cu nr. top 315/a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/1, are o suprafaţă totală de 50 ha şi 9015 mp şi este în proprietatea Municipiului Timişoara, în administrarea Consiliului Local.

1.3. Terenul dispune de utilităţi edilitare aflate în apropiere: energie electrică, apă, canal, etc.

2. SCOPUL CONCESIUNII

2.1. Prin concesionarea parcelelor de teren din Parcul Industrial Freidorf Timişoara se urmăreşte stimularea dezvoltării economice locale, prin creşterea volumului de investiţii străine, implementarea unor tehnologii şi a unor echipamente performante, precum şi prin creşterea numărului de locuri de muncă.

3. CONDIŢII DE EXPLOATARE A CONCESIUNII

3.1. În temeiul contractului de concesiune încheiat în urma adjudecării bunului prin licitaţie publică, concesionarul dobândeşte dreptul de a exploata în mod direct pe riscul şi pe răspunderea sa, bunul care face obiectul contractului potrivit obiectivelor stabilite de către concedent.

3.2. Concesionarul este obligat să exploateze în mod direct terenul care face obiectul concesionării, nefiindu-i permisă subconcesionarea sau închirierea acestuia precum şi a activităţilor sau serviciilor care se vor desfăşura în unităţile economice realizate pe terenurile concesionate.

4. DURATA CONCESIUNII

4.1. Suprafaţa de teren de 80.000 mp este situată în Timişoara, între Fabrica de Zahăr, S.C. Rio Soft Drinks, calea ferată şi Canalul Bega şi se va concesiona prin licitaţie publică deschisă, pe o durată de 49 de ani, cu posibilitatea de prelungire conform legii.

5. CARACTERISTICIILE INVESTIŢIEI

5.1. Prin investiţiile care se vor realiza trebuie să se asigure creşterea volumului de investiţii străine, implementarea unor tehnologii şi a unor echipamente performante, precum şi creşterea numărului de locuri de muncă.

5.2. Investiţiile se vor realiza în conformitate cu prevederile certificatului de urbanism şi vor fi calculate pentru gradul 7,5 de seismicitate.

5.3. Viitoarele clădiri vor fi în regim de înălţime parter sau maxim P+3 etaje.

5.4. Investiţiile trebuie să asigure crearea a cel puţin 400 de noi locuri de muncă.

5.5. Funcţiunile propuse ale construcţiilor vor fi din categoria producţie, prestări servicii, birouri administrative, parcaje, etc. Nu se admit funcţiuni care contravin prevederilor cuprinse în Planul Urbanistic General al Municipiului Timişoara şi în Regulamentul Local de Urbanism aferent.

5.6. Procentul de ocupare a terenului se va stabili prin certificatul de urbanism, fără a depăşi minimul de 30%, respectiv maximul de 70 %; procentul de ocupare a terenului se va calcula pentru suprafaţa de teren concesionată.

5.7. Se vor asigura minim 20% spaţii verzi şi plantate, conform Regulamentului Local de Urbanism aferent Planului Urbanistic General.

5.8. Regimul de aliniere al viitoarelor clădiri va ţine cont de viitoarea dezvoltare a parcului industrial propus.

5.9. Termenul de execuţie al investiţiei va fi de 12 luni de la data obţinerii autorizaţiei de construire, dată la care obiectivul va fi pus în funcţiune.

5.10. Investitorul se obligă să obţină autorizaţia de construire în termen de cel mult 1 an de zile.

5.11. În situaţia în care investitorul nu va demara lucrările de construcţii într-o perioadă de maxim 2 ani, concedentul îşi rezervă dreptul de a rezilia contractul de concesionare.

6. GARANŢIA  ŞI TAXA DE PARTICIPARE

6.1. Concesionarul are obligatia ca în termen de 90 de zile de la data semnării contractului de concesionare să depună cu titlu de garanţie o sumă fixă reprezentând o cotă parte din suma obligaţiei de plată către concedent, stabilită de acesta şi datorată pentru primul an de activitate. Dacă este necesar, din această sumă vor fi prelevate penalităţile şi sumele datorate concendentului de către concesionar, în baza contractului de concesiune.

7. ELEMENTE DE PREŢ

7.1. Preţul de pornire al licitaţiei, stabilit prin raportul de evaluare al terenului, este de 4062 lei/mp/an.

8. DATA LICITAŢIEI

Licitaţia va avea loc în data de ....................., ora........., în Sala Festivă a Primăriei Municipiului Timişoara.

Termenul limită de depunere a ofertelor este data de ................., ora........, la camera nr.12, ghişeul nr.8

9.DISPOZIŢII FINALE

9.1. Drepturile şi îndatoririle părţilor se stabilesc prin contractul de concesiune.

9.2. După concesiune, realizarea investiţiilor se va face numai pe baza unor proiecte legal avizate şi aprobate şi a autorizaţiilor de construire emise de organele competente în conformitate cu prevederile Legii nr. 50/1991 privind autorizarea executării lucrărilor de construcţii, completată şi modificată prin Legea nr. 453/2001 şi prin Legea nr. 401 /2003.

9.3. Toate lucrările privind racordarea la reţelele tehnico-edilitare existente şi obţinerea acordului de la deţinătorii acestora privesc pe concesionar.

9.4. Adjudecătorul licitaţiei se obligă să execute drumul adiacent parcelei care se concesionează, pe 3 laturi (N, S, V), inclusiv utilităţile necesare.

9.5. Adjudecătorul licitaţiei se obligă să execute devierea canalelor de desecare existente pe parcela care se concesionează, după caz.

9.6. Concesionarul are obligaţia să asigure exploatarea eficace în regim de continuitate permanentă a bunului ce face obiectul concesiunii.

9.7. Unităţile economice vor desfăşura activităţi asigurând protecţia mediului înconjurător, iar producţia se va realiza după normele europene ISO 9001.

9.8. Unificarea, dezmembrarea, scoaterea din circuitul agricol a parcelei de teren în suprafaţă de 80.000 mp şi devierea eventualelor reţele subterane de pe această suprafaţă, se vor face pe cheltuiala adjudecătorului licitaţiei.

9.9. Prezentul caiet de sarcini face parte integrantă din contractul de concesiune.

